
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 184
                                                            din 24 septembrie 2021
privind organizarea și desfășurarea de către Municipiul Sighișoara a evenimentului

,,Ziua Internațională a Persoanelor Vârstnice”, în data de 01 octombrie 2021

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 26.047/III/16.09.2021 și la Consiliul Local Sighișoara cu nr. 26.535/21.09.2021, de referatul de aprobare, înregistrat cu nr. 26.043/III/16.09.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare; 

Ţinând cont de prevederile Ordonanței de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Având în vedere prevederile Legii nr. 287/2009 privind Codul civil, republicat, cu modificările şi completările ulterioare;

Ţinând cont de prevederile Legii nr. 98/2016 privind achiziţiile publice, cu modificările şi completările ulterioare;

Ţinând cont de prevederile Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice;

Având în vedere Informarea cu nr. 4.477/III/16.02.2021 a Direcției Relații Publice și Comunicare, cu referire la Calendarul Evenimentelor Culturale, care cuprinde manifestările cultural - artistice, sociale și educative pe care Municipiul Sighișoara dorește să le organizeze în anul 2021, înaintată și prezentată Consiliului Local Sighișoara, în ședința ordinară din luna februarie 2021, sens în care, municipiul și-a anunțat intenția organizării acestui  eveniment;

Luând în considerare faptul că, Biroul Buget, Contabilitate, Salarizare – Direcţia Economică din cadrul Municipiului Sighişoara a confirmat existenţa disponibilităţii bugetare, constând în suma de 30.000 lei, ce se poate acorda ca sprijin financiar pentru organizarea şi desfăşurarea acestui eveniment;
Având în vedere Raportul de specialitate al Serviciului Relații Publice și Comunicare, înregistrat cu nr. 26.039/III/16.09.2021, prin care se justifică oportunitatea organizării și desfășurării de către Municipiul Sighișoara a evenimentului ,,Ziua Internațională a Persoanelor Vârstnice”, în data de 01 octombrie 2021;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „b”, ,,c” și „d”, alin. (6) lit. ,,a”, alin. (7) lit. „d” și ,,g”, alin. (14), art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ş T E:

Art. 1. (1) Se aprobă organizarea de către Municipiul Sighişoara a evenimentului ”Ziua Internațională a Persoanelor Vârstnice”, în data de 01 octombrie 2021, eveniment organizat exclusiv sub egida municipalității. 

(2) Evenimentul ”Ziua Internațională a Persoanelor Vârstnice”, se va desfășura în Sala de Spectacole ,,Mihai Eminescu” din Municipiul Sighișoara, începând cu ora 17:00.
(3) Organizatorul va respecta şi va aplica cu stricteţe măsurile legale aflate în vigoare la data desfăşurării evenimentului, pentru a preveni răspândirea epidemiei cu virusul SARS-CoV-2.

Art. 2. Se aprobă alocarea sumei de 30.000 lei din bugetul local, pentru participarea la cheltuielile de organizare a evenimentului, sumă ce va fi plătită în baza comenzilor/contractelor de achiziţii publice încheiate între Municipiul Sighişoara prin intermediul Serviciului Achiziţii, Investiții, Fonduri Europene şi furnizorii de produse, prestatorii de servicii sau executanţii de lucrări.
Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Viceprimarul Municipiului Sighişoara, Serviciul Relații Publice și Comunicare, Serviciul Achiziţii, Investiții, Fonduri Europene, Biroul Buget, Contabilitate, Salarizare –  Direcţia Economică, Biroul Juridic, Compartimentul Centrul Național de Informare și Promovare Turistică Sighișoara și Serviciul Public Poliția Locală din cadrul Municipiului Sighișoara.

Art. 4. Prin grija Secretarului General al Municipiului Sighişoara, d-na Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan         
                                             Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu 12 voturi ”pentru”, 1 vot ”împotrivă” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Relații Publice și Comunicare;
  1 ex. Serviciul Achiziţii, Investiții, Fonduri Europene;
  1 ex. Biroul Buget, Contabilitate, Salarizare – Direcția Economică;
  1 ex. Biroul Juridic;
  1 ex. Compartimentul Centrul Național de Informare și Promovare Turistică Sighișoara;

  1 ex. Serviciul Public Poliția Locală.
13 ex.  

B.A. 
